**Výzva na predloženie cenovej ponuky**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Identifikácia verejného obstarávateľa**

Názov: Centrum vedecko-technických informácií SR

Adresa: Lamačská cesta 8A, 840 05 Bratislava

IČO: 00151882

DIČ: 2020798395

Kontaktná osoba: Ing. Oto Léka

Telefón: +421 2 692 53 158

Elektronická pošta: [oto.leka@cvtisr.sk](mailto:oto.leka@cvtisr.sk)

Internetová adresa: [www.cvtisr.sk](http://www.cvtisr.sk)

**2. Názov predmetu zákazky**

*Mediálna kampaň k podujatiu Cooperation Innovation Technology Transfer 2022 (ďalej len „COINTT“ alebo „podujatie“)*

**3. Druh zákazky**

Zákazka na poskytnutie služby. Ide o zákazku s nízkou hodnotu podľa § 117 zákona o verejnom obstarávaní.

**4. Miesto dodania predmetu zákazky**

* *Jednotlivé inzercie budú dodané do online médií vyšpecifikovaných vo formulári Mediálny plán k podujatiu COINTT 2022 vyplnenej uchádzačom o verejnú zákazku – príloha č. 1 tejto požiadavky.*
* *Záverečná správa bude dodaná:* 
  + *vo formáte PDF a aj v editovateľnom formáte (word, excel, prípadne iné editovateľné formáty) elektronicky na e-mailové adresy: zelmira.gerova@cvtisr.sk a lenka.bednarova@cvtisr.sk a*

*v 2 (slovom: dvoch) vyhotoveniach fyzicky na adresu CVTI SR, Lamačská cesta 8A, 840 05 Bratislava na meno Mgr. Želmíra Gerová.*

**5. Opis predmetu zákazky**

***Cieľom predmetu zákazky je zviditeľnenie podujatia/konferencie v relevantných slovenských online médiách a oslovenie cieľovej skupiny,*** *a to nasledovne:*

1. *Oslovenie cieľovej skupiny - zvýšenie počtu účastníkov (z radu odbornej verejnosti) propagovaním registrácie na podujatie.*
2. *Upriamenie pozornosti odbornej verejnosti na význam a potrebu ochrany a komercializácie predmetov duševného vlastníctva. Za odbornú verejnosť považujeme odborníkov z:*

* *Verejných vedecko-výskumných inštitúcií (univerzít, ústavov SAV, rezortných výskumných ústavov),*
* *Súkromných spoločností – najmä technicky orientovaných firiem zaoberajúcich sa výskumom, MSP, start-up a spin-off spoločností,*
* *Spoločností zaoberajúcich sa ochranou duševného vlastníctva a transferu technológií – poradenských firiem, právnických kancelárií, patentových kancelárií, patentových zástupcov atď.*

1. *Zviditeľnenie podujatia všeobecne pre verejnos.*

***Predmetom zákazky je zabezpečenie inzercie v online mediálnom priestore v relevantných online médiách podľa Mediálneho plánu k podujatiu COINTT 2022, ktorý bude predložený úspešným uchádzačom o túto verejnú zákazku v presne stanovenom formulári, viď. príloha č. 1 tejto výzvy.***

**Pôjde o nákup mediálneho priestoru v celoštátne pôsobiacich online médiách** *venujúcich sa (okrem iného) ekonomike a inováciám, podnikaniu a podnikateľskému prostrediu, problematike startupov, inovatívnych firiem a pod. ktoré majú dosah na cieľové skupiny:*

* *zamestnanci verejných vedecko-výskumných inštitúcií (univerzít, ústavov SAV, medzirezortných výskumných ústavov),*
* *majitelia a zamestnanci súkromných spoločností – najmä technicky orientovaných firiem zaoberajúcich sa výskumom a inováciami, MSP, start-up a spin-off spoločností,*
* *zamestnancov a majiteľov spoločností zaoberajúcich sa ochranou duševného vlastníctva a transferu technológií – poradenských firiem, právnických kancelárií, patentových kancelárií, patentových zástupcov a pod.*

***Rozsah služieb je špecifikovaný vo formulári Mediálny plán k podujatiu COINTT 2022, viď príloha č. 1 tejto výzvy:***

*Keďže sa jedná o výlučne online médiá, tak rozsah dopytovaných služieb je stanovený počtom impresií, počtom zásahov RU (reálnych užívateľov) a počtom kliknutí. Konkrétne médiá uvedené v tejto prílohe sú odporúčané. Poskytovateľ služby má možnosť vybrať médiá, v ktorých bude zakúpený priestor spomedzi uvedených, prípadne iných relevantných, ktoré sú svojím obsahom s nimi porovnateľné, avšak musí dodržať rozsah poskytnutej služby v dohodnutých počtoch uverejnených inzercií a oslovených užívateľov v rámci vyššie uvedených cieľových skupín.*

***Grafické vizuály a texty inzercie*** *do jednotlivých periodík dodá poskytovateľovi verejný obstarávateľ - CVTI SR na základe požadovaných technických parametrov poskytnutých poskytovateľom služieb. Komunikácia ohľadom kampane bude prebiehať iba medzi CVTI SR a vybraným poskytovateľom služby (mediálnou agentúrou). Mediálna agentúra zabezpečí komunikáciu s jednotlivými médiami a umiestnenie reklamných podkladov v ich mediálnom priestore.*

*Po ukončení mediálnej kampane vybraný poskytovateľ služby vyhotoví* ***záverečnú správu****, v ktorej vyhodnotí úspešnosť mediálnej kampane. Záverečná správa bude obsahovať:*

1. *Zoznam online médií, v ktorých bola zakúpená inzercia.*
2. *Formáty zakúpenej inzercie a ich počty v uvedených online médiách.*
3. *Porovnanie plánu a dosiahnutých výsledkov, čo sa týka počtu impresií, počtu zásahov RU a počtu kliknutí.*
4. *Ako prílohy jedno vyhotovenie z každého typu inzercie v každom type média (keďže sa bude jednať výlučne o online média požadujeme snímku obrazovky so zobrazením inzercie). Všetky tieto prílohy musia byť dostatočne čitateľné, aby bolo možné preukázať splnenie povinných prvkov publicity podľa podmienok poskytovania NFP zo štrukturálnych fondov EÚ, v rámci ktorého sa podujatie realizuje.*

*Záverečnú správu predloží vybraný poskytovateľ služby po ukončení mediálnej kampane k danému ročníku podujatia najneskôr do 30 dní od ukončenia tohto ročníka podujatia COINTT, pričom ak padne takýto dátum na dni pracovného pokoja, tak záverečná správa môže byť odoslaná najneskôr prvý možný pracovný deň po tomto termíne.*

***Lehota na zverejnenie jednotlivých inzercií*** *v zmysle špecifikácie predmetu zákazky uvedenej vo formulári Mediálny plán k podujatiu COINTT 2022 – príloha č. 1 tejto* ***výzvy****.*

*Požadujeme, aby sa* ***inzercie v jednotlivých online médiách zobrazovali v časovom rozpätí minimálne 3 týždňov pred druhým dňom podujatia*** *a aby dosiahli minimálne stanovené počty impresií a zásahov RU.* ***Inzercia už nemôže byť zverejnená po termíne druhého dňa podujatia. Kampaň teda môže trvať aj dlhšie ako tri týždne, avšak maximálne v časovom rozpätí od 1. 9. 2022 do 19. 10. 2022.***

*Požadovaná lehota plnenia predmetu zmluvy je od zverejnenia zmluvy až po 19. 11. 2022, čo je najneskorší deň odovzdania Záverečnej správy*

**6. Možnosť rozdelenia cenovej ponuky**

Cenovú ponuku nie je možné rozdeliť.

1. **Spoločný slovník obstarávania (CPV)**

*79341400-0 Služby týkajúce sa reklamnej kampane*

1. **Možnosť predloženia variantných riešení**

Verejný obstarávateľ neumožňuje predloženie variantných riešení.

1. **Trvanie zmluvy alebo lehota pre ukončenie dodávky**

- Obdobie realizácie mediálnej kampane:

1. 9. - 19. 10. 2022, pričom inzercie v jednotlivých médiách budú zobrazené v časovom rozpätí minimálne 3 týždňov pred druhým dňom podujatia a musia dosiahnuť minimálne stanovené počty impresií a zásahov RU. Inzercia už nemôže byť zverejnená po termíne druhého dňa podujatia. Kampaň teda môže trvať aj dlhšie ako tri týždne, avšak maximálne v uvedenom časovom intervale.

- predloženie záverečnej správy

do 19.11.2022.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú**

Podmienky financovania a platobné podmienky sú obsiahnuté v Zmluve v prílohe č. 2.

Verejný obstarávateľ neposkytuje preddavok ani zálohovú platbu.

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO. Verejný obstarávateľ uvedené skutočnosti overí u úspešného uchádzača prostredníctvom webového sídla www.orsr.sk, resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci Návrhu na plnenie kritérií predmetu zákazky podľa Prílohy č. 1 tejto Výzvy predloženého v ponuke.

1. **Ponuka predložená uchádzačom musí obsahovať tieto doklady**

Dokumenty a doklady, ktoré tvoria ponuku uchádzača sa predkladajú prostredníctvom systému JOSEPHINE.

1. Vyplnenú a podpísanú Cenovú ponuku predmetu zákazky v štruktúre podľa Prílohy č. 1:
2. Vyplnený a podpísaný návrh zmluvy – príloha č.2 (vo forme „skenu“ dokumentu (.PDF))
3. **Lehota a miesto na predkladanie ponúk**

Adresa, na ktorú sa majú ponuky doručiť:

elektronicky prostredníctvom systému JOSEPHINE do **02**.**09.2022 do 08:00.** Na ponuku predloženú po uplynutí lehoty na predkladanie ponúk verejný obstarávateľ nebude prihliadať

Ponuky sa predkladajú v slovenskom jazyku.

1. **Kritérium na vyhodnotenie ponúk**

Spôsob určenia ceny.

Verejný obstarávateľ zvolil kritérium pre vyhodnotenie predložených ponúk zadávanej zákazky v zmysle § 44 ods. 3 pís. c) Zákona č. 343/2015 Z. z. o verejnom obstarávaní:

**Najnižšia cena – cena v € s DPH celkom** za dodanie celého predmetu zákazky.

Úspešná bude ponuka s najnižšou cenou

1. **Informácia, či je zákazka vyhradená pre chránené dielne alebo chránené pracoviská**

Nevyhradená.

1. **Vyhodnotenie ponúk (platí pre každú časť predmetu zákazky samostatne):**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom systému JOSEPHINE ihneď po vyhodnotení. S úspešným uchádzačom bude uzatvorená RÁMCOVÁ DOHODA O POSKYTOVANÍ SERVISNÝCH PRÁC A SLUŽIEB SÚVISIACICH S ÚDRŽBOU VÝPOČTOVEJ TECHNIKY.

1. **Doplňujúce informácie**

1 Po vyhodnotení prijatých ponúk budú uchádzači oboznámení s výsledkom vyhodnotenia ponúk vo vzťahu k ich predloženej ponuke prostredníctvom systému JOSEPHINE

2 Verejný obstarávateľ si vyhradzuje právo neprijať ponuku, ak neobsahuje všetky podklady uvedené v bode 12 tejto výzvy, alebo ponuka je v rozpore s požiadavkami verejného obstarávateľa uvedenými v bode 5 tejto výzvy.

3 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok zadávania zákazky.

4 Komunikácia bude realizovaná výhradne prostredníctvom systému JOSEPHINE.

5 Zákazka je financovaná zo zdrojov EÚ.

Predmet zákazky bude financovaný z prostriedkov Európsky fond regionálneho rozvoja prostredníctvom Operačného programu Integrovaná infraštruktúra a v rámci národného projektu Národná infraštruktúra pre podporu transferu technológií na Slovensku – NITT SK II, kód projektu v ITMS2014+: 313011T438.

6 Verejný obstarávateľ určil predpokladanú hodnotu zákazky vo výške 19 997,00 €.

**Prílohy:**

Príloha 1 Návrh na plnenie kritérií cointt 2022

Príloha 2 Zmluva - návrh

V Bratislave dňa 23.08.2022

Osoba zodpovedná za verejné obstarávanie: Ing. Oto Léka